url: =Mihing khat ii man (manphatna) ~ Dong Mung :: ZOMI DAILY\nMihing khat ii man (manphatna) ~ Dong Mung\nposted on 4 September 2018 at 11:25 pm Lomkholna: Article, Dongmung\nHun khat lai-in tangvalno khat in pilna tawh kidim puteek khat kiangah mihing khat ii man(manphatna) bangzah hiding hiam, ci-in a dong hi. Puteekpa in tangvalno pa dotna dawng loin suangtum (khuttum cia/suang manpha) khat pia a, bangzah man ding hiam cih a theihna dingin mun tuamtuam a va dong kawikawi dingin a sawl hi. Tangvalno pa in zong phunlo paulo in tua suangtum la-in a paikhia hi.\nVanzuakna pi(Bazaar) ah hong pai-a, Seekkhum(Orange) kizuakna ah a dong hi. Seekkhum zuakna aa te in Seekkhum pum 12 tawh khek dingin a gen uh hi. Tua ciangin tangvalno pa in a zuak taktak ahihlohna le a man zah a thei nuam bek ahihna thu genin a paisan hi.\nTua khit ciangin Singgah-Theipuam zuakna khat ah a dong leuleu hi. Tua aa te in Aluu ip khat tawh khek dingin a gen uh hi. A tung a a gensa mah bangin a zuak taktak ahihlohna le a man zah a thei nuam bek ahihna thu genin a paisan leuleu hi.\nTua vanzuakna pi (Bazaar) sungpan a gamla lo mun khat ah Kham le Ngun kizuak kileina mun khat ah a tung hi. Tua mun ah a dot ciangin tua mun aa te’n sum teng 50 in lei ding a gen uh hi. Tangvalno pa in a phallo danin a lu a pei mawkmawk leh teng 100 a lei dingin a gen uh hi. A tunga a gensa mah bangin a zuak taktak ahihlohna thu le a man zah a thei nuam bek a hihna thu genin a paisan hi.\nTua bangin damdam in a man a khan semsemna thu a muh ciangin tangvalno pa lawp mahmahna tawh hong pai leuleu a, Suang manpha le Ngun le Kham kizuakna phualpi khat a tung hi. Tua takah a lah ciangin tua mun a nasempa in tangvalno pa suang tawi pen puansan tung khat ah koih in kimvel kawmkawm in enen mai a, a khut a kawngah koih kawmin, “Hih na suang koipan a a ngah himawk hiam?\nLeitungbup phial zuakin lei ding hileng zong kilei zolo ding hi. A man kiciangtan zolo hi,” ci-in lamdang sakna tawh a gen hi. Tangvalno pa in bel a tunga a gensate mah bangin a zuak taktak ahihlohna thu le a man zah a thei nuam bek ahihna thu limtak genin a paisan hi.\nA sawt loin pilna tawh kidim puteekpa kiang hong tung kik hi. Tua ciangin suangtum tawh kimemat in a paina mun tuamtuamte Seekkhum zuakna, Singgah-Theipuam zuakna mun, kham le ngun zuakna mun, Suang manpha le ngun le kham zuakna phualpite a a tuah thu piangte a gen khit ciangin mihing khat ii man bangzah hiding hiam, cih puteekpa a dong kik hi. Puteekpa in, “Na dotna ii a dawnna na muh, na tuah thute in hong gen mang khin hi,” a ci hi.\nAhi zongin tangvalno pa in telcian zo taktak lo ahih manin puteekpa in hibang in a genbeh hi.\n“Nang pen hih suangtum bangin man kiciangtan zolo khat na hiding hi. Ahi zongin mihingte in amau sum le pai zonzia; pil le siamzia; theihna le muhna zia; a thuak a phut khak uh nuntak zia; ngaihsut zia le thupom zia cih bangin amau muhna le khensatna ciang tawh kituakin na man hong seh/ciangtan kha ding uh hi. Kammal dangin gen leng, a kibanglo amau tawi khaina tawh tawi hong teh ding uh-a, tua tungtawn in na man hong seh ding uh hi.\nAhi zongin lunghimawh ken! Suang manpha le ngun le kham zuakna phualpi mah bangin nang ii a kiciang theilo na man hong theisiam mite tawh na kituah khak hun hong tung ding hi. Mihing khempeuh eimau mun ciat ah a kiciangtan theilo man kinei ciat hi. Tua ahih manin nang ii man phatna hong theihpih lo, hong thusimsak lo mite kiangah man tawm takin kizuak kha kei in.\nNang le nang na man khangsak semsem kawmsa in na mainawt den in. Ni khat hun khat ciang nang ii manphatna, nang ii thupitna hong theician, hong theisiam mite tawh na kituak dinga na nuntakna hong nuam ding hi,” ci-in a hilhcian hi.\nTua ciangin tangvalno pa in zong telcian mahmah ta ahih manin ama manphatna a theihsiam saklo mite, amah a awlmawh lo mite kiang pan paikhia in, ama manphatna le thupitna a thei mite tawh kithuah kikhawl dingin a khensat hi. Tua pan kipan in a nuntakna sungah lungnopna, maitaina, nuamna le gualzawhna tawh a maban a zomto ta hi.\nNa manphatna kitelcian inla, lawhcinna lam ah kalsuan in!\nNa manphatna kitelcian inla, thu nengnote hangin thanem kha kei in!\nNa manphatna kitelcian inla, na lianpi sepsawm in!\nNa manphatna kitelcian inla, gualzawhna lianpi ngah sawm in!\nNa manphatna kitelcian inla, lawhcinna bucing ngah sawm in!\nMidangte in amau tawi khaina tawh hong teh in hong neumuh kha phial zongin nang in a kiciangtan theilo man tampi a man a thupi mahmah a manpha mahmah mihing khat na hi hi.\nThanem kenla, mainawt in…\nLungdam, Dong Mung (4 September 2018)\nPrevious: Khangkik Zomite’ mailam ding ~ Pau Khat Suan\nNext: Piakkhiatna tawh lungkhamna do in ~ Tdkhen\nNa story manpha mahmah ei.\nTedim ah ui khoilohding vai: Sipin zumpan dawnkikna\nNuta Lai Kikhak – 1 ~ Hau Za Cin\nMalaysia, Shah Alam vengsung thau kikapna vaitawh kisai Photo leh Video update


timestamp: atn

url: =LESSON 2 April 6 – 12 I DEIHTEL THUTE ~ MUC\nLESSON 2 April 6 – 12 I DEIHTEL THUTE\nLESSON 2 April 6 – 12\nI DEIHTEL THUTE\nTu Kaal Sung Sim Ding: Eph. 1: 1-4; Matt. 22: 35 – 37; Pau. 18:24; 1Kor. 15: 33; Thna. 2: 1-11.\nKAMNGAH: “Topa’ na na sepnop kei uhleh Gun galkhat a a na nasepsak uh na pu na pate uh pasian ahi a, note’tenna gam Amor mite’ pasian ahi zongin, a na na sepsak ding peuhpeuh uh tuni-in teel un. Ahih hangin kei leh ka innkuanpihte in ahihleh Topa’ na ka sem ding uh hi,” a ci hi (Joshua 24: 15).\nI nuntakna in deihtelna tawh kidim hi lo hiam? Zingsang i thawh a kipan nitak i lupkik dong i gamtatna khempeuh in mimal khensatna bangin a gamta i hi hi. I khensat thu pawlkhatte deihtelna tawh i khensat hi mah taleh ngaihsun kha lo-in kikhensat kha zel hi. Ei mimal aa ding banah innkuanpihte aa dingin i khentatna pawlkhat thupi lua lo a om mah bangin nunna hong kilamdangsak, tawntung kimang ding nunzia hong khel khentatna i neih hun om hi. Khentatna khat peuh in mimal bek hi lo, innkuan sung zong hong huzaap ahih manin khentatna in thupi mahmah hi.\nKhentatna kisikkik na nei hiam? Hun khatlai-a khentat khialhna hangin tu-in a gah na nuntakpih hiam? Bangbangin khial kha mah lecin, lametna om lai hi; mawhmai-sakna om hi. Hotkhiatna omlai hi. Damna omlai hi.\nTu kaal sungin khentatna tawh kisai thute, mimal hi taleh innkuan hi taleh khentatna khat in huzaap lianpi nei hi.\nSuakta Takin Deihteel Theihna\nMi kimkhat in, “Pasian in mihingte a suahma nangawnin tawntung nunna ngah ding leh tawntung siatna ngah ding mi khen khin hi.” Tawntung siatna ngah ding mi khat in bang hangin siatna sung tung ding hiam cihleh tua mi in siatna sung tung dingin Pasian in Ama pilna tawh bawl khin hi, ci uh hi. A khiatna in mi khat in bang bang a khentat zongin siatna tung vive ding hi, ci uh hi.\nAhi zongin Seventh-day Adventist in tua bangin i um kei hi. Leitung kipiansakma-in Pasian in mi khempeuh honkhia dingin hong teel khin hi. Amah tawh tawntung nunna sungah nuamsa dingin hong bawl hi, ci-in i um hi.\nEph. 1: 1-4; Titus 1:1, 2; 2Tim. 1: 8,9 sim in. Pasian ii hong teel mi ihihna bang pulaak hiam? Bang hunin Pasian in eite hong teel hiam?\nMi khempeuh in hotkhiat ngah thei dingin Pasian in hong bawl hi mah taleh mi pawlkhat mangthang veve ding uh hi (Matt. 25: 41). Bang hang hiam cihleh Pasian in mi khempeuh honkhia ding ama deihna hi mah taleh mihing a hong piak a manpha mahmah deihteel theihna hangin mi tampi in kisiatna thuak ding uh hi.\nMatt. 22: 35 – 37 in deihteel theihna bang pulaak hiam? ___________________________________________________ ___________________________________________________\nTopa in Amah a it dingin thatang hatna tawh mihing hong sawl lo hi. Mite’ itna i deihleh midangte it ding kisam hi. Lai Siangtho hong hilh thu bulpi in Pasian in a mangthang ding mite hong zong, hong honin, Ama hatna zang lo-in, Amah a it thei dingin mihing lungsim hong zo hi. Hih thu Jesuh nunna khempeuh in pulaak hi. Mi tampi in amau deihteelna tawh Jesuh nung zui uh hi. Mimal deihteelna tawh Ama nungzui ciat uh hi. Mi tampi in Ama kiang zuan uh hi. Mi tampi in a sih ding deih uh hi.\nPasian in hotkhiatna sung a om dingin hong teel hi. Ahi zongin a tawpkhakna-ah tua hotkhiatna deihin a teel lo mi in, tawntung siatna sung tung ding hi. Hotkhiatna sungah a nungta dingin i khentat ciangin mimal hi taleh innkuanpihte tungah tua deihteel khentatna in huzaap lianpi nei hi.\nA Thuman Deihteelnate\nDeihteel a thupi-na i thei kimciat hi. Deihteel khialhna hangin eimah in hi taleh midang tungah gimna, siatnate kituak hi, ci-in zong i thei hi. Tua hi-in i ngaihsut dingin koi bangin deihteelna hoih nei ding i hiam? Hih a nuai-a thute in deihteelna maan a nei dingin hong huh ding hi.\n1Thess. 5: 17; James 1:5 ______________________________\nIsa. 1:19; Matt. 7: 24, 25 ____________________________________\nLate 119: 105; 2Tim. 3:16 ___________________________________\nPau. 3: 5, 6; Isa. 58: 11 _____________________________________\nPau. 15:22; 24:6 ________________________________________\nA thupi khentatna khat i neihma-in Topa tungah ki-ap a thunget ding kisam mahmah hi. Tua khentatnate in Topa Thukham, Lai Siangtho tawh kituak lo, a langpan khentatna ahi lo ding thupi mahmah hi. Topa i muan ding bangzahin thupi a, i deihnate khempeuh Ama i ap ding kisam mahmah hi. I khentatna, deihteelna khempeuh in Ama min a than nadingin thunget kisam hi. Tua lo-in mihing deihteel, khentatnate in Pasian tawh kigamlatna suak thei hi. Khentatna khat i neih ma-in Pasian a zahtak mi khat in hong huh thei ding hi. A tawpkhakna-ah Pasian muangin, Ama tungah ki-ap lehang Pasian in ei aa dingin na khempeuh a hoihin sem hi, ci-in lungmuanna i nei thei ding a, i khentatna tungtawnin Topa upna tawh i kalsuan thei hi.\nA thupi khentatna khat na neih ciangin koi bangin na khentat hiam? Tua bang khentatnate-ah Topa na kimakaihsak hiam?\nLawm Dingte Teelna\nA thupi mahmah deihteelna tuamtuam lakah kikholhpih ding lawm teelna zong kihel hi. A tamzaw lawm ding i teel khol kei hi. Mi khat tawh nasepna kibangin, kiho, kithuahna tungtawnin lawmta bangin kingaihsun hi.\nPau. 12: 26; 17:17; 18:24 in lawm kikholhna tawh kisai bang thuguipi hong hilh hiam?\nLawm i deihleh mi tawh kikhawl theih ding kisam hi (Pau. 18:24). Mi kimkhat in kikholhlawm nei lo uh hi. Bang hang hiam cihleh mite ama kiang ut lo uh hi lo-in, a gamtat, ngaihsutna in ama kiang pan mite hawlkhia hi. “Mi lungsim hoih khatin i muhte in zong a deihhuai lo gamtat zia le tong tawh kipelh lo uh hi. Kikholhpih ding lawm i teel ciangin i kicinlohnate hong theih uh ciangin, hong taisan ding mite i teel loh ding thupi hi. Kikholhna-ah thuakzawhna, picinna kisam hi. Kicinlohna tuamtuamte awlmawhlo hi lo-in khat le khat kizahtakin, ki-it ding kisam mahmah hi. Tua in Khrih lungsim bang neihna hi. Kiniamkhiatna nei-in, kiphatsakna hepkhiat ding kisam hi. Khat ii khialhna maisak ding kisam hi. Tua bang lungsim in huaiham angsung zonna si-sakin, citna tawh nuntakna hi.” Ellen G. White, Pastoral Ministry, 95.\nMi tampi in i theih lawmta kikholhna David leh Jonathan kikholhna hi. Israel mite’ kumpi masa, Jonathan pa Saul in thumanin gamta-in thumang hi lo hileh kum tampi sung kumpi hi ding hi. Ama khitah a tapa Jonathan in a kumpi tokhom luah ding hi. Ahi zongin Saul in Pasian’ sapna bangin nungta lo ahih manin Israel kumpi dingin David kiteel hi. A tapa Jonathan in kumpi tokhom tung a tuttheih nading lampi om nawn lo hi. Saul in ama khentat khialhna hangin a tapa Jonathan innkuan dong sukha hi. Deihteel khialhna hangin innkuan sung huzaap lianpi nei ahihlam kimu hi.\nAhi zongin Jonathan in David tungah heh lo hi; haza lo hi. A pa Saul’ hehna in David a suksiat loh nadingin David panpih zaw hi. “David in Saul a hopih khit ciangin Jonathan leh David lungsim kikhat uh a, amah zahin a it hi” (1Sam. 18:1). Bang zahin kilawmtatna in vanglian hiam?\n“Mi khemsa-in om kei un; kikholhpih hoih lo-in tatzia hoih siasak hi” (1Kor. 15: 33). Lawmlegual tawh na kituahnate ngaihsun in. Lawm hoih dingin na ngaihsut hi napi lawm hoih lo hong suak na tuak ngei hiam? Koi bangin lawmteel khialhna in inn sung siatna tun hiam?\nNupa Khoppih Ding Teelsa\nLimtak ngaihsutna tawh lawm ding teel i hih ciangin zi/pasal ding teel ciangin limtak teel ding kisam mahmah hi. Adam hampha mahmah hi. Bang hang hiam cihleh Ama sung panin Pasian in Ama khut mahmah tawh a zi ding bawlsak hi. Eve in Adam aa dingin zi hi banah a kicing numei hong suak hi. Amau nunga a nungta eite in kicin lohna tawh kidim hi mah lehang, i teel ding mi tampi lakah i zi ding, i pasal ding i teel hi. Hih thu hangin khentatna in thupi mahmah hi. Pasian in i nunna zia ding lampi hong hilh lo-in a om kei hi. Khentatna khat a om ding ciangin Monday ni a thusinna a om bangin limtak ngaihsut ding kisam hi. (Zi, pasal teelna-ah ngaihsut ding thute Lesson 6 sungah i kikum ding hi). Topa nasem dingin khentatna zomah zi, pasal ding khentatna in a thupi pen hi.\nA nuai-a Lai Siangthote in zi, pasal ding teelna-ah bang hong hilh hiam? Late 37: 27; 119: 97; 1Kor. 15:33; James 1: 23- 25. ___________________________________________________ ___________________________________________________\nNuntakpih ding zi, pasal a thupi mah bangin ei mahmah mi hoih ahi ding kisam masa hi. “Tua ahih ciangin midangte in na tungah hong bawl ding na deih bangin mi tungah bawl in” (Matt. 7:12). Na zi, na pasal in nang aa dingin mi hoih mah mah hi mah taleh nang mahmah mi hoih na hih keileh nupa kaal buai-na hong om ding hi. Hih pen a lamdang hi lo hi. Nupa kaal bek hi lo-in, mihing nunna a huampi-in en lehang buai-na tawh kidim hi. Paul in Rome pawlpi a laikhakin ah mi a mawhsakte in mawhna bawl mi ahihlam uh pulaak hi. Jesuh in zong “na mit a singluang hemkhia masa lo-in bang hangin mite mit a om niin laksak ding hanciam na hi uh hiam? ci-in hong hilh hi (Matt. 7:3)\nNang mahmah in na neihloh zialetong, na zi, na pasal a kipan midangte in nei dingin na lamen hiam? Ngaihsun in.\nBang sem ding, bang hih ding ci-in khentat hun i nei hi. Mi a tamzaw in sum ngahna nasep kiteel zaw hi. Khat veivei ciangin sep ding, bawl ding masuan ei deih bangin teel theih om lo thei hi. Ahi zongin Jesuh sungah hotkhiat mi i suahna bulphuhin khentatna khempeuh in mannei, khiatna nei hi. I nasep in Pasian min a thangsak ding nasep ahih ding kisam hi.\nSolomon in bang teel khial hiam? Koi bangin ama khentatnate pelh ding na hiam? Thna. 2: 1- 11.\nSolomon bangin hauhna, liatna nei kei taleng, ama khialh bangin i khial kha thei ding hi. “ Sum deihluatna in siatna namkim piangsak hi. Mi pawlkhat in sum deihlua liang uh ahih manin a upna panun pialkhia-in gimna lungkhamna tampi a thuaklawh uh hi” (1Tim. 6: 10). Sumhau mi mah bangin mi zawng khat in zong sum itna tawh kipelh lo hi.\nMi khempeuh in nuntak nading nasep kisam hi. I nasep, sum ngahna tam, a tawm hi lo-in, hauhna pen a thupi penin koih a, milim i suahsak loh ding kisam hi. Sum, hauhna bek mitsuanin nasep tawh a hun bei-sakin a zi, a tate pantah lo, a innkuan sung thu a makaih lo pasal/pa tampi om hi. Pa/pasal tawh kikholhkhopna nei lo zi a kipan tate bangzah in hamsiatna thuak hiam? Mi tampi in hauhna sangin innkuan sung khat le khat ki-it, kituahna manpha-sa zaw uh hi.\nPasian in leitung piancil a kipan mihing in nasem dingin a na geelkholhsa hi (Pian. 2:15). Ahi zongin i nuntakna-ah nasep a thupi pen, a bulpi penin ngaihsut khak ding lauhuai a, kidop kul hi. Tua bangin nasep bulpi-in a koih mi in hauhna bek mitsuan hi. Hih in Solomon khialhna lian pen hi. Solomon in hauhna, minthante in nuntak mannei dingin ngaihsun hi. Tua-te in nopna a piak theih hangin a tawpkhakna-ah na khempeuh in a mawkna hi, ci-in pulaak hi.\nMi khat in: “Mi bangzahin zi le tate tawh hun beisak sangin nasepna-ah hun bei-sak ding lunggulh zaw uh hiam? ci-in pulaak hi. Hih in bang hong hilh hiam?\nNgaihsutbeh Ding: Mihing in dehteel theihna nei hi, ci-in Lai Siangtho in hong hilh hi. Adam leh Eve in mawhna sung a tunma-in (Pian. 3) deihteel theihna nei uh hi. Tua deihteelna zang khial uh ahih manun mimawh hong suak uh hi. Mawh nei lo Adam a kipan vantungmite in deihteel na zangkhial uh ahihleh, mawhna tawh kidim eite khempeuh in siatna teel ding baihzaw lo ding hiam? I phawk ding thu in bang bang siatna tawh kidim hi phial mah lehang siatna teel ding hi tuan lo hi. Vanglian Pasian hong makaihna tawh Ama hong piak deihteel theihna, a hoihlam na zang thei hi. Tua hi-in khentatna khat in huzaap lianpi nei hi. Cain in ama khentatna tawh a sanggam pa a thahna hangin a innkuan sung in siatna tawh hong kidim hi. Sal a zuak dingin Joseph sanggamte’ khentatna in Joseph a kipan a innkuan sung a kipan pa lunggimna lianpi hong suak hi. A pa in “Hih puan in ka tapa puan hi lo hiam? Gamsa-te in petlum hi,” ci-in a dahna pulaak hi. Joseph in a nuntakna-ah balzanna thuak mah hi.\nTua ciangin Jacob in a puan balkekin tung-ip silh a, a tapa hangin ni tampi sung kap hi. A tate leh a tanu khempeuh in Jacob hehnem uh hi. Ahi zongin a hehnep ding uh nialin, “ka thuum kawmkawmin zan lam zuanin ka tapa kiang ka pai ding hi,” ci-in a kap hi (Pian. 38: 33- 35). Lai Siangtho sung mihing in deihteel khialhna hangin innkuan sung buai-nate kimu thei hi. Korah, Dathan leh Abiram a kipan siatna a teel mite in siatna ngahin, a hoih a teel mite in thu hoih ngah uh hi (Gam. 16: 1- 32; Dan. 6: 23, 24; Pian. 18: 19).\n1. Tu-in bang deihteel na nei hiam? Tua in na nunna zia, Pasian leh mi tawh na kizopna bang pulaak hiam? Na khentatnate na khelkik nop a om hiam?\n2. Lai Siangtho sunga mi siangthote in zong deihteelna zang khial kha uh hi. Amau tung panin bang thu na mu hiam? Koi bangin amaute deihteel khialhna in a innkuan sung susia hiam?\n3. Deihteel khialhna kimkhat i kisik om hi. Bang hangin tua bang hun ciangin hotkhiatna thu in eite lungdamna thu hong suak hiam? Deihteel khialhna hangin gimna, gentheihnate lak pan bang Lai Siangtho kamciam na nuntakpih hiam?\n4. Zi nei ding, pasal nei ding mi khat na kiangah hong pai-in a makaih ding hi lecin, bang ci bangin na makaih diam? Bang hang? Lai Siangtho sung pan bang thu guipi siksanin khentatna lianpi a nei ding mi khat huh ding na hiam?


url: =ZSL 8: Huihpinung Tuipi pan Van Meei Tungah - Zomi Adventist Innkuan\nLesson 8: Huihpinung Tuipi pan Van Meei Tungah\nSabbath Nitaklam Feb 15\nTukalsung Simding: Daniel 7; 2 Thess. 2:1–12; Rom. 8:1; Mk. 13:26; Luke 9:26; Luke 12:8; 1 Tim. 2:5.\nKamngah: “Hih leitung kumpi gam, vangliatna le liatna khempeuh, a Lianpen Pasian’ mite tungah a kipia ding hi. Amau kumpi za cihmah hunin beingeilo ding a, leitung ukna za a nei khem-peuhte in a thu uh mangin, amaute’ na a sem ding uhhi” (Daniel 7:27).\nDaniel 7 mangmuhna le Daniel 2 mangmuhna a kibang ahi hi. Daniel 7na in 2na a zaizaw in pulak hi.\nA masa in, Zanlai in mangmu a, huihpi 4 in tuipi kiloksak ci hi. Khuamial le tui in piansaksate ahihhang, tua piansaksate a subuai khat omtuak hi.\nA nihna in, a mangmuh ganhingte in, a siangtholo ganhingte hi a, piansakna thukham palsatna lim ahi hi.\nA thumna, tua ganhingte pen ukzawhna aana nei ci hi: Adam tungah Pasian piaksa ukzawhna aana pen, hih ganhing te’n sut hihtuak hi.\nAlina, Mihing’ Tapa hong pai ding, Pasian ukzawhna Amahmah in ngahkik ding hi. Adam in Eden ah a mansuahsa pen, Mihing Tapa in vantung’ thukhenna pan ngahkik ding hi.\nAtung a Laisiangtho sung gentehna ganhingte pen, a zaizaw a teltheihna dingin limpua vive hibek hi. A thupizaw deuh pawlkhatte pen vanmi in akhiatna gensukpah a hih manin, eite’n zong ihtelpah lel hi.\nGanhing Li te\nDaniel 7 simin. Bang thubulpi Daniel kiang kilak a, bang mang mu hiam?\nDaniel kiang a kilak ganhing malsimin, Nebuchadnezzar muh milimpi a khenhkhenhte tawh kibang hi. Athu a kicing zaw in honggen ding hi. Milimbia gamte pen, ganhing sianglo tetawh genteh hi. Alina lobuang teng, Daniel in a theihngei ganhingte vive ahi hi. Namkhat simin, amau gamtatzia le tong tawh kumpi khat limpua uh a, simmawhna tawh a kimawk bulhtawm hilo hi.\nHumpi: Humpi in Babylon tawh kituak mahmah hi. Kha nei cih zong, inn hoih mahmahte le Babylonte siamna teng cihna hi. Tua humpi a kha kibotkhia a, mibangin dingto, mihing lungsim ngahhi ci hi. Babylon gam le a kumpipa a cihnopna ahi hi.\nVom: Vom in, Medo-Persia gampi hi a, a pum langkhat sangzaw cih zong, Persia in Media sangin lianzaw cihna hi. A ha kawm ah nakguh thum om cih in, Persia te’n, Lydia gam, Babylon gam le Egypt tungah gualzo ding cihna hi.\nKamkei: A tangzang mahmah kamkei in, Alexander the Great phuh Greek gam ahi hi. Kha li in manlang mahmah cihna hi a, Alexander in, kum tawmveino sungin, leitung phellang zoman a hihna lak hi.\nA kihtakhuai le Ngongtat ganhing: A masalamte pen kibang cibek a, Alina pen ‘hi’ cipah hi. A masalamte pen “Humpi bang” “Kamkei bang” cibek napi’n, alina pen kibang hi cihetlo in sapi cipah hi. Hih kii-tamnei ganhing in, amasate sangin gilo zaw mahmah hi. Tua pen Rome gam a cihna hi in, mi gam sim, that, bawlsia, tuancil gawp takpi mah hi.\nKumtul pawlkhat sungin, hih mihingte’ tangthute hong piangin beikhin hi. Atung a gamlum bialbual teng telcian in bang khamuanna peuh nanei hiam? Laisiangtho a muanhuaina hong bangci hilh naci hiam?\nDaniel 7:7, 8, 19–25 simin. Alina ganhing pan hong mengkhia, Kiineu’ vangliat na a nei kua hiam?\nZanni in, a gilomahmah ganhing kii sawmnei penbel milimbia Rome cih sinkhin hi hang. Tu’n, kiineu le a vangliatna ihsin dinghi. Mangmuh lai in, ganhing lina in kii sawm nei, kii thum kibawhkhiatna pan, kiineu khat hongpokhia, tua kiineu in in mihing’ mitnei in “kiphatsakna kam tampi pau” (Daniel 7:8) ci hi. Tua kiineu in, a lauhuai mahmah sapi ahi milimbia Rome panin hongpiang ahi hi. Tua kii in milimbia Rome khansausak a, a vangzong kipsak hi.\nHih kii in misiangthote galin do cih Daniel in mu hi. Vanmi in, Hih kii pen kumpi khat mah hi a, langdona nam thum bawlding: (1) Sangpenpa langdo in kiphatsakna kampau ding, (2) Sangpenpa’ misiangte gal in do ding (3) Hun le thukham kheelsawm ding hi. Ama’n misiangthote zogawp ding hi. Vantungmi in, kiineu gamtat theih hun ding ciangtanh sak a: hunkhat, hunte le hunlang ci hi. Kamsangte’n hun acihteh “kum” hi a, hunte a cihleh a ki thuap hi a, “kum nih” hi. Tua ahih manin, kum thum le kumlang hi a, kum-ni paizia tawh et ciangin kum 1,260 ahi hi. Hih hun sungteng kiineu in Pasian langdo ding a, misiang te bawlsia in, Pasian’ thukhamna kheelsawm ding hi ci hi.\n2 Thessalonians 2:1–12 simin. Hi tengah Gilopa le Daniel’ Kiineu a kibatna bangteng hiam? Bang vangliatna peuh hi ding a, banghang hiding hiam? Milimbia Rome sungpan hong piangkhia a, tua hunpan leitung beidong, tuni ciangdong a kiplai vangliatna in bang hiding hiam?\nZumh ah Kituu\nGanhing li teng le kiineu gamtatna teng a mangmuh khit ciangin, Kamsangpa in, Vantung thukhen zumhpi mu hi (Daniel 7:9, 10, 13, 14). Zumhpi a honphet leh, kumpi tokhomte hong kikoih in, Taangkum Pu hong tu hi. Taangkum Pu’ mai ah vanmi a tultul simte in nasem ngeingai uh a, thute kikhen in, laibu tezong kihong hi. A thupikhat ah, hih thukhenhun pen, kum 1,260 kiineu’ nasepteng a zawhkhit ciang (AD 538 – 1798) hiding a, Pasian’gam a phuh madeuh hiding hi. Mangmuhna sungah zong, thumvei a nuai a bangin ki pulak hi:\nKii-neu Hun (538 – 1798)\nVantung Thuhkhen Hun\nPasian Tawntung Gam Hun\nDaniel 7:13, 14, 21, 22, 26, 27 simin. Tua thukhenna in, Pasian’ mite a ding banghangin hoih hiam?\nLaisiangtho lui sungah biakbuk lampan thukhenna omzel himahleh, hihteng a pen tua hilozaw hi. Kiineu bek hiloin, vannuai buppi thukhenna hi a, tawntunggam a uk, Sangpenpa in thukhen ding hi. Daniel 7 sungah thukhenna a kipatna a tawpna cihte kicingtak in gen tuanlo hi. Kiineu in Pasian’ mite a bawlsiatna hangin thukhenna ahi hi. Hihtengah, vannuai bup thukhen kipat-hun agennuam hizaw hi. Daniel 8 le 9 ah, tua thukhen kipat-hunpen, Mawhphel Ni hi a, biakinnpi siansuahna Ni cihthu maikal ah, sinlai ding hihang. Hih sinna panin, Pasian’mite tungah dawpkholh thukhenna omhi cihthu hong tellak hi (Daniel 7:22).\nSee also Sinna 13: Rome ah Khualzinna\nThukhen Ni ciangin khamuanga omtheih nading, singlamteh ah Zeisu’sawpsiangna thu banghangin telhuaisa na hiam? Singlamteh tawhlo in bang lam-etna peuh ihneithei diam? (Rom. 8:1.)\nMihing’ Tapa Hongpaina\nDaniel 7:13 simin. Hih Mihing’ Tapa acih kua hi a, Koici telgen theih ding nahiam? (Mk. 13:26; Matt. 8:20; Matt. 9:6; Luke 9:26; Luke 12:8)\nThukhenna a kipatlian le a mi thupi penpen khat hong lut hi: Mihing’ Tapa ahi hi. Kua a hiam? Amasa, Mihing’ Tapa in vanmi ahi hi. Ahih hang, a taktakin, mihing’ngeina neithuah hi. Amah pen Pasian-Mihing hi a, thukhen dingin hong lut ahi hi. A nihna ah, tua Mihing’ Tapa vanmeei tung tuangin, a nihveina hong kumsuk ding theikim ciat hi hang. Daniel 7:13 sungah, Mihing’ Tapa in vantung pan tuaksuklo a, TaangKumPu’ maiah kipheikhiin ci hi. A thumna ah, Mihing’ Tapa vanmeei tung tuangin, Topa in hong kumsukta ci hi. Hi lim in, tanglai siampiliante, meei in tuamin, siangthopen munah, Mawhphel Ni in ava lutna thu hong phawkkik sak hi.\nMihing’ Tapa pen kumpi hi a, “ukzawhna, minthanna le kumpiza ngah ahih manin, minamkimte, minam tuamtuamte, pau namtuamtuamte khempeuh in, Ama’na asem ding uh hi” (Daniel 7:14). Nasem cihpen “bia” zong hithei hi. Daniel 1 pan 7 dongsungah, 9veitak omhi (Dan. 3:12, 14, 17, 18, 28; Dan. 6:16, 20; Dan. 7:14, 27) cihteng hi a, Pasian tungah biakpiakna kihel hi.\nPasian’ thukham kheelsawm ahihmanin, kiineu in Pasian tungah biakpiakna susia hi. Hih thukhenna in biakna maan hong mukiksak hi. Pope bawl biakpiakna in, Pasian le mipi kikal ah, amau palai in kikoih uh hi. Daniel in bel Pasian le mipi kikalah palai diktaktak pen Mihing’ Tapa bekmah hiding hi ci hi. Laisiangtho in zong “Pasian khatbek om a, Pasian le mite hong kilemsakkik thei Khazih Zeisu bek omhi” (1 Tim. 2:5) ci hi.\nLaisiangtho sung pan Zeisu nuntakzia ih simsimkhin zo a, Amah thukhenpipa ding cih na theihna in bangci in hong khamuangsak hiam?\nHihlai muntengah Pasian’ mite tungah bangpiang ci hiam? Dan. 7:18, 21, 22, 25, 27.\n“Sangpenpa’ misiangthote” cihteh, Pasian’ mite cihna hi. Kiineu in amaute do hi. A Pasian tung vuah citakuh ahih manun, papal hunlai in dona thuak uh hi. Christiante in, Rome kumpi hunlai in, nasia takin bawlsiatna thuak uh hi. Ahihhangin, Daniel 7:25 sung a bawlsiatnapen, Rome kumpi beikhit, hong pokhia kiineu in misiangthote a bawlsiat dingthu hizaw hi.\nPasian’ mite peuhmahpen, leitung kumpite’n a bawlsiat tawntung ding kiphallo hi. Pasian’ gam in leitung gamteng’ mun luahta ding hi. Mang sung mahah, Mihing’ Tapa tungah “ukzawhna le kumpiza kipia hi” (Daniel 7:14) ci hi. Vantungmi in akhiatna a genciang, “misiangthote” in gamluah uh (Daniel 7:18) ci hi. Adang omtheilo hi. Mihing’ Tapa in Pasian’aa ahihmanin, Ama gualzawhna zong Amite’ aa ahi hi.\nSiampilianpa in, Zeisu kiangah, Messiah Pasian’ Tapa na hi takpi hiam ci in a dot ciangin, Zeisu in, Ps. 110:1 le Daniel 7:13, 14 te pan: “Ka hi hi, Vanglian Pasian taklam ah Mihing’ Tapa omin, meii lakah a hong pai namu ding uh hi” (Mk. 14:62) ci in dawng hi. Zeisu in, vantung thumaan tokhom ah tu in, eite palai hong sepsak hi. Khuamial ukzawhnate susiacip zo a, Amah a zuante gualzawhna angah uh hi. Launa ding peuhmah omlo hi. Paul in zong “Eite a hong itpa hangin hih thu khempeuhah gualzo pente ihi hi. Bangmahin ama’ itna tawh hong kikhensak zo hetlo ding hi. Sihna nuntakna, vantungmite vantung vangliatnate leitung a om nate, leinuai a om nate, Pasian bawlsa nate khempeuhin, I Topa Zeisu Khazih hangin, Pasian in eite hong itna tawh hong khenzo hetlo ding hi” (Rom. 8:37-39) na ci hi.\nSee also Innkuan ading Pil Kammalte\nDaniel mangmuhna in, kum tultampi peklai in, leitung tangthute mukholkim dildel hi. Mailam hun adingin, Pasian’ kamciamte ih muantheih na’ng hong bangci huhsa nahiam?\nNgaihsutbeh Ding: Hih tangthute a tungthambek enpakleng, Rome gampen saklam migilo gamte’n simgawp in susia a, Rome khuapi abishop in zong, tua migilo gamthumte a suksiatna hangin, ukzawhna aana AD 538 kumin hong ngah cihbang hi pak lel hi. Rome kumpite’ ki-ukdaan pawlkhat zong zangsuk pah hi. Tuabangin, 1798 kum, Napoleon in pope a khiatsukdong mah vangnei uh hi. Hih kumpi in Rome kumpi bei sakpah lianlo in, bawlsiatna teng khawlsak hi. Pope in, Khazih aiawh hi ing acih banah, Laisiangtho sung pan a hilo upna thukhun pawlkhat bawltawm hi. Misite kikholna, mawh maisakna, mawhsuutna le Sabbath pan Sunday ah kheekna cihtepen, hun le thukham kheelsawm ding acihte hipah hi.\n“Mihing in, ama’thahatnabek tawh galpa mai ah dingzolo hi. Mawhbang a puanmah silh in, Pasian’ mai ah mawhna pulak ding hi. I mawhna khempeuh kisik pulak in thumleng, Zeisu in eite ading hong palai sak hi. Ama’n Calvary pi tawh hong mawhsakpa hong nolhsak hi. Ama thumanna hangin, vannuai leitungah, ukzawhna aana Aman ngah in, a Pa Pasian kiangpan hehpihna hong ngetsak thei hi. Hong mawhsakpa tungah, Amahin, “Topa’n hong taai tahen, Satan aw. Hihtepen, ka sisan tawh kaleisate hi uh a, meikuang sungpan kateenkhiat singkhuahte ahi hi” ci hi. Upna tawh Amah abeel mite “Na mawhna teng kong paihkhiatsak khin a, tu in, na silh ding puan thak ka hong pia ding hi” (Zechariah 3:4) ci hi. EGWhite Prophets and Kings. Pp. 586, 587.\nSapi linapan hong pokhia kiineu omzia le vang-liatnate lungngai kik dih in. Pasian’ mite abawlsia a, tuni ciang dong a kiplai, Rome gampan hong piangkhia a vanglian gamkhatbek bang gam hiam?\nHizahin kician mahmah lel ahih manin, tua kiineu pen, Zeisu pian mapek a kum 100 vallai a beikhin, Greek kumpipa hi dinghi cihbang ngaihsutnate ih nutsiat theihna ding tha hong ngahsak tuam hiam?\nLai Siangtho Thak Pawlpi sung Nasepna\nPrev post Pasian’ Ciaptehna\nNext post MSS 8: Pasian Umlo Missionary


url: =Nungkum sungteng aa ihgelh Guulhikcil-geh pilna lam zomto dihni\nBawltawm mihingkhuak pen PC sangin azah 9,000 in manlang zaw hi.\nComputer kivakna khangto mahmah tuhun nangawn in, luguh sung aa pong 3 lb(kg 2.3) a gik mihing khuak pen computer in bandek nailo cihi. Ahih hangin mihing khuak nasep zia tawh kivalak aa kibawl setkhuak/ microchip thak pen zattang/ typical PC te' sangin hatzaw tham cihi.\nTua mihingkhuak tawh kivalak aa kibawl setkhuak/ microchip pen _Neurogrid" cin minvawh uhhi. Hih setkhuang thak in khuaksung kivaipuak na te khekhap zui in ciingkik thei ding cihi. Tua ahihman in hih setkhuankthak pen khut/khe damlo te aading in set khut/khe te gamtang sak khuak dingin kizangh thei ding cihi.\nMihing khuak taktak a batzawh na dingbel gamla laiding hi, ahang in, setkhuak te zia-ol zaw bek hilo in mihingkhuak tawh tehkak in meitha tam kisam lua cihi. Setkhuak/ PC khat nasep nading meitha akisam/ kikim zahtawk mihingkhuak 40,000/ mihing 40,000 in a khuak nasemsak zo ding cihna hi. Neulai sangkah laiin gilkial leh khuak hatzaw in lai kithei zaw ci'n uute in hongcih pongpen na khialkhinlo mawk mah uhhi.\nGilkial in thazawmcip dikdek taleh khuakbel paipai laisam mataw, pumpi zawdekdak kawm mahin khuak in leitung kimkot zolai cih dinghi.\nNeurogrid/setkhuak thak ah ipad cia apha neurocore 16 kiguang hi, PC thak te ah quad core/ 4 bek pha hi. Tua neuro core 16 in neuron awn 1, synapeses awn tul tampi thupuak teng sutkhawm khentat sak hi, thu dangkhat in gen hilehangh khuak in mitphiat kaalkhat in thu kisung awn tulval suutin khentatna piazo zah in manlang cihhi.\nMihing khuak taktak in aihleh neuron/taiban thupuak awn tul 80 suutzo ci tangial hi. Gentehna in khenuai thak, luzang thak, gilna, tuiduh, mittaak, leipetkha, zatepkawm, zunsuak, zuaugen, nungkum thupiang phawkpak, puansilh ding, zingmeh ding, laisim ding cihbang thulu awn tul 80 thakhat in khinkhai, saikak, gawmtuah, enpha, gelkikkik, khentat, puahpha, panphazeel cihbang in om ziaizuai ahihman in a kikhawh azangpen leitung khuavak sangin lungsim/ khuak ngaihsut khentat saikakk na pen manlang zaw cimawk uhhi.\nIh zatngeina PC te zat meitha in Neurogrid 9,000 duhzah meitha tawh kikim tha zanghi. Cihnopna ah mihingkhuak mahbangin nasep ngaihsut gamtat nading tha tawmcikbek kisam lel ahihi.\nHih Neurogrid tawh mihingkhuak ciing bekthamlo, Stanford khelpil(researcher)pawl tawh ki thuah in, pumpi zaw, phellangzaw damlo te gamtangkik theih nadingin khutthak/ khethak (prosthetic limb)zongh a bawllai tak uh cihi. Tua chip/ setkhuak in mihingkhuak gamtatna signal teng khut/khe bawltawm ah kamphen in sawlthei dingin bawlthei khin uhhi. Tuabang tawh damlo te khuakte tawldam(prevent brain over heating) sakin sihbup, khuaphawklo cih tawmtuam ding cihna hi. Adang zattheih nadingkhat pen, Neurogrid setkhuak zanghin, mihingzia apaii set-hing (humanoid robot) bawlna ding hi cihi.\nVaihawmna(programming) guanma in khuak in bangci ki vaipuak cih kancian masak kisam lai cihi. Amasa in setkhuak vaihawm na a bawlkhia ding ciimtungtuang te pattah nading "neurocompiler" cih bawl masa ding, tua in Neurogrid a theikha ngeilo ciimtungtuang te hun tawmcik sungin ki pantah thei dingci hi.Bioengineer Kwabena Boahen's Neurogrid can simulate one million neurons and billions of synaptic …\nHih Stanford te bawlpen computer zanghin khuakbawl lakah team khatbek hilel hi, EU gamte Human Brain Project team inzongh supercomputer zangin khuak model bawl hi, US BRAIN Initiative team in khuak thahat na leh manlangna teh nading pii-ciang a bawl khiat sawmlaitak uhhi.\nHih Neurogrid khat bawlkhiat nading in $ 40,000 bei hi. Mi khelpil pawlin Neurogrid a mantawm theipen aa bawlkhiatzawh nading ka tupna lianpen uh cihi. Set khuak bawlkhiat nading aa hongdalpi pen an le tui neekkulloh nuntaak na a piangthei ding koicih ding cih hipi pen cihi. Thudangkhat in genteh hilenghangh, pu Thangho leh Liando taangtangphel khat tha tawh sun nitum dong koici bangin lokho zo ding cih hanciam laitak ahihi.\nNote: Israel thukham zui siampi te pen Leitungbup ah guulhik cilgeh lamsang a kiva pente ahih uhhi. Japan, Singapore, India te'n bandek nailo uhhi.


url: =Australia gamsungah Refugee te luttheih nading Program thak “Community Support Programme (CSP)” :: ZOMI DAILY\nposted on 11 June 2017 at 10:20 pm Lomkholna: Australia, News, Refugee, Sawltak\nAustralia kumpi in agamsung ah Refugee te a luttheih nading Program thakkhat vaihawm uh a, tuapen atomin CSP kici hi. CSP cihpen amalkim in “Community Support Programme” acihna hi a, tukum 01 July 2017 ni ciangin akicingzaw in Australian Government in tangko khiatading cih DIBP (Department of Immigration and Border Protection) pan kiza hi.\nAtaktak in hih CSP cihpen CPP panin hongki pankhia ahihi. CPP pen amalkim in “Community Proposal Pilot” kici hi. CPP akici Australia pan kisaptheihna Program pen 2013 – 2014 kumpan in akipankhia hi a, kum 3 sungbang zangmankhin uhhi.\nAustralia gamsung aom Company khatpeuhpan ahi zongin, kipawlna akician Community khatpeuhpan ahi zongin, innkuan ahih keileh meltheih tanau, mimal khatguak mintawh ahi zongin CSP tungtawn in “Humanitarian Visa” ki ngetsak theihi. Australia gamsung atungsa te’n ahi zongin, Australia gamsung ah sumbawl Business Community te’n ahi zongin Refugee te panpihna ah akiheltheih nading uh ngimna tawh kumpi in hih CSP pen avaihawm uh ahihi.\nTuabang in Australia gamsung panin sapna Application abawlsak te’n asumbei khempeuhzong apiaksak uh kulpah bekthamlo, Australia alentheihleh atunzawh kumkhatsung akisapna khempeuh avaihawmsak uh kulsakpah leuleu hi.\nTua ahih manin CSP tawh Australia gamsung panin asapsawm “Proposer” te’n sum akicingin aneih uh phamawhpah a, Financial Statement leh Bank sungah sum bangzahnei cihdong in sitcian masaphotpah uhhi.\nHihbang in CSP tawh kisaptheih nadingin sumbeipen CPP sumbei zahtawh ki bangsakding ci uhhi. (The Visa Application Charge for the CSP will be the same as for the CPP)\nAbeisa 2016 – 2017 kum huamsung CPP tawh kisaptheihna ah sumbei pen Primary Applicant (PA) mikhat ciangin Australian Dollar A$30,000 (RM97,000) ahihi. Innkuan makai “PA” khitzawh mikhat aki behlapsim in asumbei dingzong A$5000 ta ki behlap hi. Abeisa CPP tawh sumbeizah leh athu akicingin PDF tawh nasim nopleh: Community Proposal Pilot Information (2016 – 2017) PDF File\nGentehna: PA in zi/pasal aneihleh mikhat aki behlap hipah ahih manin nupa kopkhat sumbeiding pen A$35,000 hipah hi. Tuaban ah takhat aneihsim, aki behlapsim in A$5000 ta sumbei ki behlapding hi. Nupa kopkhat leh ta khat aneite akigawm in A$40,000 beiding cihna hipah hi.\nSumbeiding khempeuh piakpah kulsak uh a, deihlopen in Visa ngahloh nakhat aneih zenzenleh sumbei khempeuh piakkik “Refund” cihbang omloding hisawnsawn hi. Sum tampi beikul himawk ahih manin, tuciangciang Zomi sungah CPP tawh apai kizakha nailo hi.\nCPP akici “Community Proposal Pilot” pen CSP “Community Support Programme” tawh kilaihta cihzong 30 May 2017 ni in CPP te Website ah genkhiakhin uhhi. Website Link >>>\nJuly 01 ni ciangin Australia kumpi website khat ahi DIBP (Department of Immigration and Border Protection) panin athu akicingzaw in hong suakkhiasak ding uhhi. Home Affairs Website >>>\nAbeisa CPP hunlai in kisaptheihna Application bawltheih hunpen 2016 – 2017 kum aidingin July khakhat sungbek ahun pia uhhi. Tua ahih manin hih CSP vai alunglut te’n July 01 ni ciangin DIBP te Website nahawh unla, athu ala akician in nasimpah hamtang un. 2017 – 2018 kumsung adingin CSP tawh mi 1000 lading uh cihi.\nCPP hunlai inzong Zomi sungah kuamah atheihcian ommello hiam, Application abawl kuamah kizamello hi. Hih CSP vaipen Australia kumpi in avaihawm thak ahih manin, ih minam sungah ahunlap in ihki hilhsawn, zaksaksawn kawikawiding deihsakna tawh kong pulakkhia uhhi. Sawltak #zomidaily\nPrevious: Kajang – Semantan kikal MRT meileng lampithak July khasung kihong tading\nNext: Zolia khatin “The Voice In UMT (Mdy)” cih lasak kidemna ah akhatna ngah


url: =KUM THAK – 2. Agelh - T. Sawm Lian (Daihna Cabin) - Laibu Saal\nHome > Thuluui/Articles > KUM THAK – 2. Agelh - T. Sawm Lian (Daihna Cabin)\nKUM THAK – 2. Agelh - T. Sawm Lian (Daihna Cabin)\nKUM THAK – 2\nAgelh - T. Sawm Lian (Daihna Cabin)\nMihingte pen kum thak ahih tawh kizuiin i lungsim nosuak a, khat le khat i kimuh ciang lungdamna thu kigenin, kimaitai ciat hi. Pasian tungah lungdam ko-in, mailam kalsuanzia ding i ki-ap hi. Tua hun, ‘kum thak’ hun tawh kizuiin mimal nuntakna, pawl adinga kalsuan dan ding leh dotna pawlkhat kikum leng i ci hi.\nKum thak leh mimal nuntakna\nEnglish historian minthang Arnold Toynbee in, “Nunglam thu kan masa loin mailam kikalsuan thei lo hi” na ci hi. Kalsuan lamzang thei lo, a lawhcin ding bangin lawhcing thei lo cihna hi.\nKum thak i muh ciangin nunglam thu panin lungsim sungah ki-etkik nading, phawk ding, ngaihsut ding, leh kibawlphat nading thu om hi:\n1. Gitloh tuam man hi het lo a, accident tuamtuam hanga sihna, natna thuak, inn le lo a sia tampi om hi. Na hamphatna phawk inla, Pasian tungah lungdam ko in.\n2. Na it mahmah na lawmte, meltheihte in mual hong liamsan hiam? Tua bang a om khak leh na it taktak leh amau nuntakna sunga a hoihte zui in.\n3. Nungkum sungin manphatna na nei hiam? Tu kum ciangin bangci bangin mi adingin manphat sawm na hiam? Ahih hangin mi khempeuh adingin mi manpha hi thei ngei lo ding na hih lam phawk in.\n4. Mi adingin thupha a bawl maw na hih, mi adinga gal lauhuai? A sia lamin mi in hong phawk ding maw, a hoih lamin? Tu kumin bangci bangin nungta ding?\n5. Na tup le ngim bangzah tangtung? Tup le ngim na nei hiam? Ahih leh tukum ciangin bang tup le ngim nei a, a lawhcin nadingin na lungsim na kizo hiam?\n6. Tu le ta nei na hih leh tuate na makaihnaah na lung a kim hiam? Kum thakah bangci bangin makaih sawm?\n7. Kum khatin na sih ding naizaw ahih lam leh, Pasian kisamzaw na hih lam phawk in.\nKum thak-ah pawl sung kalsuanzia ding\n1. A bulpatna kician hen:\nKipawlna khat peuhpeuhah memberte adingin ki-apthakna bawl lo leh kum khat kalsuan ding geelkhol lopi a makai ten memberte makaih pen maan lo hi. Ki-apna hoih leh kalsuan dan ding kician geelkholna om lo ahih manin pawlsungah buaina, kikhenna, kituambawlna om nuam mahmah hi.\n2. A puatham sang a tak:\nKipawlna khat peuhpeuhin a puatham i buaipih lua uh a, a pua thamin a tuam a sunga a limci mahmah i muhkhiat kisam hi. Biakna pawlpi sungah a Pasian thutak sangin sumpi, citpiakna, sport, social work cih peuh ki-uang bawl thei hi. Hih i gente pen a hawng, a sunga thutak a tuam hi a, memberte in biakinn a zuat theih nading, lampi maan a tot theih nading, midangte adingin a nuntak theih nading, Pasian thu a phawk theih nading deihna leh Pasian tungah mite bangci bangin lawpin, kipiazo uh hiam cih kilatkhiatna hizaw hi. A puathamah i hun beisak zel i hih manin a sunga a limci mahmah thutak i mu zo kei thei hi. Goal sunga khum (pet goal) sangin a ball-boot kibuaipih thei hi. Mawtaw a model hoih leh hoihloh sangin i tupna mun a hun maan takin hong tunpih theih ding thupi hi.\nComputer Age i ci uh a, ahih hangin hih hun a zang tektekte hunzatzia kibang het lo hi. Nai (watch) in a ukzawhloh i hih leh i kiliatsak, i kipilsak mahmah a, mi lakah i ciakciak hangin mi in hong thupisim khol lo ding hi. Committee, public meeting, annekkhopna, office paina etc. ah hun a maan in zang ni.\n4. Vanzat sang a zangte:\nBiakinn sunga paak hoih mahmah, a koihna nin mahmah, sound system hoih mahmah, ahih hang a khau leilakah a palh zeekzaak, mit khamsak mahmah khawng, a sermon manphatna sang a suit manphazaw, banner thupi mahmah, ahih hang sim hak mahmah etc. Kum thakah i puansilh hoihna, i degree, i teenna, i vanzatte, i hihna etc. sang i sepkhiat, i thugen, a zangte thupi ngaihsutzaw dih hi.\n5. Khangnote lawpsak:\nKhangno fellowship khawng bang hanga nuam mahmah hiam, i cih leh, mi tampi in tavuan tuamtuam a neihna hang ahi hi. Makaite laka pawlkhat in memberte kaikhawmin thu hilh gawp kisawm thei zel hi. A zakta thei khangno naupang cikcikte, amau hih theih ding ngaihsutsak a, tavuan piaksiam a, mi picing dingin seekkhiat pen makai hoihte kalsuanzia ding ahi hi. Tua banga tavuan piakna tungtawnin khangnote lakah a hoih lama ki-taitehna, “mi in zong hih theih, kei’ hih theihloh nading om kei,” cih ngaihsutna leh hangsanna lungsim nei thei ding uh hi. Tavuan a kipiakna tungtawnin makaite mawhpuakna theih thei ding uh hi.\nKum thak leh Dotna\nKum thak ah kum lui nuntakzia tawh kisai dotna pawlkhat kidongin, ei le ei kidawng dih ni. Tua tungtawnin kibawlphat nading a om leh eimah mahmah kibawlpha leng mi manpha kisuak ding hi :\n1. Kipawlna khatpeuhah na kihel hiam? Na kihel leh bang hangin kihel na hiam? Kipawlna na kisap man maw? Kipawlna in hong kisamzaw?\n2. Zuau leh thuman lo tawh pawl sung buaisak, a phunciak leh heh nading a zongzong maw na hih, thudik-thuman gum a pawl khantoh nading a na sem?\n3. Makaite thukhenna leh vaihawmna banga lungkim nuam lo, makaih theih mahmahloh na hi hiam?\n4. Pawlpi sungah bang hangin kihel na hiam? Na sih ni cianga hong vui ding bek in maw, ahih kei leh Pasian mite tawh kipawlkhop lunggulhna hang?\n5. A nuam bekbek lunggulh a, kipawlna hoihlohna leh cinlohna gensia sia na hi hiam?\n6. Makai sepna na nei hiam? Makai na sepna hangin bang ciangah pawl khangto?\n7. Pawlpi sungah makai sem na hih leh, makai sem kei le cin na makai sep hun bangin kikhop, tangnasep, thunget etc. na thanuam ding hiam?\n8. Makai ut mahmah napi, makaite sep le bawl dingte na hih/sep theihna khempeuh tawh na sem hiam? Ahih kei leh ahihna bek deih a, a sep le bawl ding kimangngilh bawl? Makai hihna tawh kizom sep le bawl ding tavuan tuamtuam na hih theih ciangah lawhcinsak na sawm hiam?\n9. Makaite tavuan tuamtuam sep nuam lo napi, makai hih khawng na ut mahmah hiam? Makai na utna hang bang hang – minthanna, sum le pai, mipite khantoh ding deihna, nangmah kibawlhoih nading etc…\n10. Nang makai khat bangin na makaihte nungta le uh na ut hiam? Na nuntak bangin na tate nungta leh na ut hiam – za tep, zu dawn, nekguk, kikhop thadah, tavuan cin lo, phunciak etc…\nHun thak i ngah ciangin Pasian tungah lungdamna thu i koh pen ei, ama nungzuite ading a kisam, hih pelmawh ding ahi hi. Hun thak in nidang hun bangin, ahih kei leh hun paisa sanga siahuaizaw leh haksatna lianzaw i mimal, i innkuan, i pawlpi, i khua, i gam leh i minamah hong tun kha ding hi. Tuate hong tun ciangin a nawkzo, a zozo dingin i lungsim kiginkhol kisam hi. Hun luite suutin, tua pan hoihlohnate kibawlpha a, geelna kician nei a, ngaihsutna thak tawh hun zang a, haksatna a nawkzo, mi ading thupha a bawlzo, mipite adinga kingakna taak makai, leh Pasian tawh a kinaizaw dingin hih thu a sim khempeuh kum thak thupha Topa’n hong pia ciat ta hen.\nDraft - Zomi eLibrary Kumthak Pasian Thu Thuluui/Articles\nItem Reviewed: KUM THAK – 2. Agelh - T. Sawm Lian (Daihna Cabin) Description: Rating: 5 Reviewed By: Cinpu Zomi


url: =Khual ah sih ciang… ~ J. Thang Lian Pau :: ZOMI DAILY\nposted on 1 August 2016 at 7:12 am UTC+9:30 Lomkholna: Article, Thanglianpau\nLuang bangci pham ding? Bang teng theih kul?\nZomi pen i tawm zah ngaihsutin leitung mun tuamtuamah a kithehthang pen pawl kihi ding a, tua tawh kizuiin Zomi sungah zong khual a sihna hong om toto zel lo thei lo hi. Khual gam khuapite ah siluang phaam dan pen i khua i tui tawh hong kibang thei nawn loin, khatveivei luangphaam ding leh luang ngak nading inn takpi om loh hun om thei in, tua bang hun ciangin kimangbang nuam mahmah hi. Khua lama ten lah hong pua un cih leh siluang muak khawng thuah pah in, baih ngaihsut mahmah pawl ki-om hi. Khua lam puak ding hi in, a phuala vui ding hi ta leh, gamtat dan dingah theih kul zuih kul kumpi’ ngeina tampi na om hi. Tuate a hampi teng a baanbaanin suut ni.\nKhual khuapi zato-a sihna ah, mun gamla lo motaw tawh khaw lama puak ziau theih ahih kei leh, vanleng tawh puak dingin pen lai (document) neih hamtang kul nam thum om hi. Tuate pen Death Certificate, Police No Objection Certificate leh Embalming Certificate hi.\nDamlo, lamet om nawn lo cih theih sim gige pen zato delh in, mun gamla zuan dah heuh in. Lauh kholh mah bangin va si takpi in, mi va kibuaisak sawnsawn lel hi. Khristian upna tawh hangsan takin nawk ngam ding kisam hi.\nDeath Certificate: Misi pen a si takpi hi cih lahna certificate doctor in a bawl kul a. Zato-a si ahih leh, a sihna ward-a doctor duty in hih certificate pia ziau thei lel hi. Death Certificate-ah pen misi min, kum zah, sihna hang, sihna mun leh hun kitel takin kigelh ding hi. Hih certificate na neih kei leh, “Cancer-a si hi veh aw” na cih pong hangin, “Guza tawh nathahlup a hih leh hih loh bangci’n i cian thei dinga le?” hong kici leh buai pah malam ding hi teh!\nTua ciang, vai sian mateng zato-ah luang zalh niloh pen phal hi loin siluang buk, Morgue-ah tuah ding hi. Ai’zong hih zong koihna pak bek hi in, khuapi pawlkhat-ah pen nai li sung kaan koih theih loh hi. Death Certificate nei loin Morgue-ah luang koih theih hi lo hi.\nNa damlo khoi pen khawsuak zo nawn tuanlo dinga na theih leh a sih ngak se loin, morgue leh air ticket a khaam(book) khol ding mi a guka kiseh kisawl pen pilvai mai hi.\nNo Objection Certificate: Hih lai pen luang neitu in luang tuahkhiat theih na’nga police lam’ theihpihna leh phalsakna hi a, Death Certificate-a kigelh sihna mun a huam (Jurisdiction) police station ah nget ding hi. Death Certificate lo tawh lak theih hi lo hi.\nNOC lai pen misi innkuanpihte hiam, a tanaute hiam mi khat kiang bekah kipia thei hi. Tua hi in, luang pen koikoi-ah a kituahkhia zongin NOC-a min tuang luang neitu in a zuih ngitnget kul in, NOC-a min tuang pen kihel loin luang tuahkhiat theihna om lo hi. Tua ciang, luang (hankuang) pen vanleng tawh khaw lama puak ding ahih leh NOC-a min tuang penin a zuih hamtang kul in, passenger ticket-a a mingelh dan zong NOC-a tawh a kibat ding ahi hi. Midang ten “Hankuang neitu” hi ing, ci thei lo hi. A ci zong’ pom theih hi lo limlim hi.\nVaigam khawpi khawngah Zo ngeina dana luang tutpih, zanhah leh niang awm se kul lo hi. Morgue-a koih manin a compound kiimah zanhahkhop se zong kul hi lo hi. A innkuanpih ten lamdang a sak leh zong a tha neemsak lam hi loin, a khauhsak lamin kheembawl ding hi. Mi gam mi leiah mi ciin dan zuih hoih pen mai hi.\nEmbalming Certificate: NOC tawh misi buk pan luang tuahkhia thei ta. Koi lam manawh ding? Vanleng ticket, Death Certificate leh NOC a thumin nei khin ta se mah lecin, vanleng-ah puak hong kiphal nai lo lai ding a, Embalming Certificate kisam hi. Vanleng-ah puak taak dinga luang pen hah leh bawl kul phot in, tua pen nang mawk hih theih hi loin a hih ding mi tuam, mortuary lama seemte hi. Hih mite pen zoto tawh kinaihkhol lo khin pian uh a, Ambulance tawh manawh vangvang kul hi. Amau in luang pen lim taka a bawl khit ciang vanleng tawh puak theih ta hi, cih lahna Embalming Certificate hong pia pan ding uh hi. A hah a bawl dan uh pen:\nKhawval man lela mortuary-a luang hah lai khawng et ding hi khin lo hi. Mortuary-ah luang ap ding ciangin amau guaktangin koih veve ding ahih ciangin leh mang nuam ahih ciangin a silh a teen teng suahsaka kep ding hi. A zawh uh cianga a silh a teen ding teng kiginkholh ding hi.\nDressing: A silh a teen teng hawkkhia khin zel uh a. A pumpi tunga pawn leh liam a om leh zong, hah masa ding uh hi. A muk leh mai etlawm lo teng lim takin bawllem ding uh hi.\nHygenic Embalming: A muat pak loh na’ngin zatui sun ding uh hi. Sawp a kul leh sawp ding uh hi. A ci tung pana tui namsia phulkhia thei teng hu ding uh hi.\nDeep Freezing: Mortuary-ah sawtpi luang muat loh nadinga khoina vuukbawm nei tek uh a. Luang pen guaktangin tua sungah golh lut uh hi. A ngeina-ah vanleng tawh puaktaak ding pen nai 12 sung vuukbawm (deep Freezer) koih kul hi. Tua khit ciangin hankuang ah kiguang ta ding hi.\nSihna natna vaiah Vaigam khawpi-a om Zomi welfare-te leh siamsinte kigimsak mahmah thei zel hi. Eimau taanga tat leh sep hong kigap uh leh zong a bei teng beek sik sawm leng. I hih zawh leh a nung ciangin welfare huhna khawng puak zo leng kilawm mahmah ding hi.\nHankuang: Mortuary mahah hankuang lei ding om pah in, a pongpi in Class A B & C ciin khen thumin kibawl hi. Class A pen hoih mahmahin a man zong tawmsan lo pah ek hi. Class B pen mi zat bel hi a. Saphuklai tawh kuang sung teng kikop in, tua khit teh a nip dingin pat phah kik in, puan tawh kituam (lining) sawn hi. Hankuang pawlam tuamna puan gial (colour) pen ei deihteel theih hi.\nVanleng lamah: A kisam lai tuamtuam kengin, hankuang tawh vanleng tual lam namawh theih ta hi. Van puak lam saina (Cargo section) ah lutpihin, amaulaite lim takin a etdik khit ciang, hankuang pen x-ray tawh a sung veel kik ding uh hi. Mi gilo ten hankuang pen vankham puakna in zang sim zel uh ahih main pilvang mahmah uh hi. Luang vai pen van ngeina tawh kibang loin vai tam diak ahih manin a lol lama tun ding hi. Tua ciang, van dangte tawh kipuakhawm ding ahih manin ciaptehna zong lim taka bawl kul mahmah hi.\nMi sum bei sawnsawn lel na’ngin kibengvaksak lua ken. Mi kicing lo ahih kei leh, thu thei ngap lopi-a tat pen vai buaisak nuam zaw hi. Misi lam ten hong ci ngeungau a hih kei leh amau sum bei dingin vanlengah siluang zuih ban pen cih vet loh ding hi.\nHINGSIH TAWH KISAI\nDamloh ngeina vanga sihna hi lo, hingsih(unnatural death) nam – kiguiawk, tualthah, motaw gawi, drugs OD cihte-ah a dan tuam zek hi. Hih dante tuah ciangin a si hiam aw, a si kei hiam aw zato manawhpih leh police-te koh hamtang ding ahi hi.\nInn tut khit ciangin hankuang pen hon nawn loh hoih bel mai pen hi.\nPost Mortem: Hih pen misi’ sihna hang leh pumpi sung etdikna hi a, khawpi lian leh nam ciimzawte lakah kihamtang ngaihsut hi. Post mortem hih lohin police ten NOC pia thei lo a, case zong register thei lo hi. NOC neih lohin siluang kituah thei lo, khawlam puak theih loin, haana phum vai dongah hatsatna tam mahmah hi. Khawpite-ah post mortem ding siluang 10-20 khawng kikholkhawm thei zel ahih manin vaipi khat cing hi. Hih bang hun ciangin thuneite kiang hiam, police-te kiang hiamah nawh dinga nget kul hi. Theih ding poimawh- ah post mortem result pen suak pakpak ngei khol lo ahih manin post mortem-sa hi, cih etsakna lai lak a, tua tawh police-ah NOC lak kik in vai hong dawn pen hi.\nHaan: Khawpite-ah Khristian haan om khin pian lel a. Tua a om leh haan muna guina hun zang ding Chaplain(Pastor) om pah zel hi. Pastor i zaksak tawh kitonin haankhuktote(undertaker) zong zaksak pah ding hoih hi. A ngeina-ah haan mun man baanah Pastor leh haankhuktote thaman piak ding kul hi. Haan mun 6’x3’ cia pen i phum i zat sung kum 5, kum 10, kum 20 tawh kisaiin aman tam piak kul dan hi.\nSUM LEH PAI BEI\nSiluang, vanlengah puak man pen naupang hi in, picing hi ta leh khat ciangin KG 100 in kituat in, tua man bei kul hi. Tua baanah a pongpiin hankuang man Rs. 2000, Mortuaty-ah Rs 2000, kileh kawikawina in Rs. 2000 khawng leh a nengneng teng tawh a vekpiin Rs. 8000-10000 kiim bei kha hamtang zel hi. Hih takah taam sunga neek leh dawn, tunna man leh vanleng sap man kihel lo lai hi. Mortuary-ah hi ta leh vai ten mi lungsim buai lai tak lemlawhin sum nget kiva mahmah uh hi. Kul a hih leh zong Rs.200 val piak het loh ding hi.\nUS gam bangah sih ding pen kikihta diakin, na khempeuh sum vive tawh vaihawm kulin, haan mun leina-ah sum tam bei mahmah hi. A pongpiin a tawm thei penin zong luang kahtah $ 7,000/- kiim tung kha hamtang hi, kici hi.\nA tawpna-ah siluang pen i khua i tui a tun zolo veve ding i hih leh, zo ngeina leh khristian ngeina ahih khol loh hangin luang halin, i vui i vaap beek i khua i tui tun leng a hoih zaw kei tam maw?\nAtei: J. Thang Lian Pau | 2004\nPrevious: Mihoih Nuntakna Hoih ~ Col. Khen Za Mung\nNext: Khangno le ka Sunmang ~ Dal Sian Pau\nZAM Thupuak :: 28 Apr 19 (UN thukikhel te zaksakna)


url: =Clover (TETSUHIRO Hirakawa) 31 - Read Clover (TETSUHIRO Hirakawa) 31 Online - Page 20\nClover (TETSUHIRO Hirakawa) 31\nTip: Click on the Clover (TETSUHIRO Hirakawa) 31 manga image to go to the next page. You can use left and right keyboard keys to browse between pages.\nClover (TETSUHIRO Hirakawa) 31 Chapter Navigation:\nNext Chapter: Clover (TETSUHIRO Hirakawa) 32: Itta Rises To The Occasion\nPrevious Chapter: Clover (TETSUHIRO Hirakawa) 30: Curve Ball\nClover (TETSUHIRO Hirakawa) 31 - Read Clover (TETSUHIRO Hirakawa) Chapter 31\nClover (TETSUHIRO Hirakawa) 31 released in manga panda fastest, recommend your friends to read Clover (TETSUHIRO Hirakawa) 31 now!\nTags: read Clover (TETSUHIRO Hirakawa) 31 english, Clover (TETSUHIRO Hirakawa) 31 raw manga, Clover (TETSUHIRO Hirakawa) 31 online, Clover (TETSUHIRO Hirakawa) 31 chap, Clover (TETSUHIRO Hirakawa) 31 chapter, Clover (TETSUHIRO Hirakawa) 31 high quality, Clover (TETSUHIRO Hirakawa) 31 manga scan\nClover (TETSUHIRO Hirakawa) 31 Manga Relations\nTale of Fairy Ice Trail - Koori no Kiseki 13 Flying Free Manga Highschool DxD 32 Freezing Manga Faster than a Kiss Manga Crown NAKANISHI Tatsurou Manga Love So Life 106 The World God Only Knows 268 The One Manga KissxSis Manga The Gamer Gintama


url: =Na Kiphatsakna Suahkhia In - TUNGZANG NEWS\nNa Kiphatsakna Suahkhia In\nHun khat lai-in, pilna degree sangpi a nei nasep lut cil khangno khat company lian sim khatah nasep hong ngah hi. Ni khat, atawlngak hun sung company huangpi sung-a om bual gei-ah pai-in ngasa va saih hi. Akim aveiletak-ah zong company nasem pilna sang lua anei lo nih in zong ngasa na saihuh hi. A lungsim sungah hite khawng maimai tawh kei pilna sangpi nei khat ka kikup ding thu um het lo ding hi cih ngaihsun sa in ama tumtakin ngasa thaang hong siah hi. A taklam gal-a khat pa zong akawng kham hi ding, a ngakawi khiasuk in buai tui tungah lamsiau-in agal khat hong kan mawk hi. Lamdangsa napi hipilna nei lote thu dong kei ning ci in om teitei hi. Asawt lo-in, aveilam gal-apa zong tua bangmahin tuitung lamsuai-in hong paikhia leuleu hi. Kei PhD ngah hi buang veng hite peuhmah thu dong lawmlawm kei ning ci-in om tentan suak hi.\nHun sawt sim khitteh zun suak lua kei ahih manin alawmte paina lam-a om zunbuk adelh ding pen bual kimkotin pai leh minutes 10 val ding ahih manin bual kan nopna lungsim hong neita hi. Hih pilna niamte nangawn tui tungah lampai thei hiven kei zong pai thei buang ning ci-in, amai tui sungah akhe hong ngak suk leh tuikia-in hong cimawh pah hi. A gei-a om naseppihte in delhin va honkhia pah uh-a, "bang dia tui sungah tuak mawk na hiam"? ci-in donguh hi. Mi kipil sakpa in zong "No gel lah tuitungah pai thei mawkuh cin-a, kei zong pai thei ding kisa-a tui tung ka sik leh akia hing" ci hi. A naseppih gel zong nui kawmin "Bual kanna ding lei khat akidawh hiven, tunung nih nih sung guah tamlua inah tui in lei atumto hi. Ko lei omna mun thei ka hih man vua apai thei hing ung, Bang ci mawka hong dong lo na hia?" cih san uh hi.\nEite zong, I nasepna kimlepamah I tel loh, I theih loh aomte, eima ana tungsa, anatheisate I dot ding, kiniam khiat-a, I kansiam ding kisam mahmah hi. Kiphatsakna pen akisapna mun lopi-ah I neih khak ding lau huai mahmah hi. I theih loh I tel loh khat thei kei sing?, tel kei sing? hong hilh dih ve lawm? I cih pen azum huai thu hihet lo hi. Athei lopi, atel lopi, athei kek khat bangin I sep khak, I om khak ahih leh siatna, supna piang sak banah azum huai tatak hizaw hi.\nMihingte atheisa, apilsa-a suak kua mah om lo hi. Bangmah thei lo-a I suah pen ei mawhna hi lo in, bangmah thei lo-a I sih leh bel ei mawhna hi ding hi. I kiphatsaknate suah khiat akul hun om-a, I theih lohte dot ding pen azum huai het lo hi. Ei muntekah khatlekhat kizahtak bawla thu kikup tangtang, thu kidot bawl tangtang pen mi picingte gamtat dan hi zaw hi.


url: =Malaysia gambeel Zomi khat theih le neih ding te :: ZOMI DAILY\nMalaysia gambeel Zomi khat theih le neih ding te\nposted on 1 September 2014 at 12:41 pm Lomkholna: Article, Malaysia, Refugee, Zomi\n1. Khua khempeuh phialin khua kipawlna, khua innpi neiciat dingin um ing. Mi’gam mi’lei ah, khua 80 val kigawm a, tam i kisaphial zongin namdang te’kawmkal ah Zomi innkuan khat zahmah i hilel hi. Innkuan cih kammal pen thuk in zai hi.Innsung mite innkuanpih te hi a, innkuanpih a kici kammal pen behte cihbek hilo hi.I pawlte cih maimai zong hilo a, i khua pihte cihbek zong himawklo hi. Inn/mun khat ah teengkhawm a,lim taleh, al taleh, khum ta leh, kha taleh, thuk taleh, hau’ taleh nekhawm dawnkhawm in, avot asa thuakkhawm a, dahleh kapkhawm, nuam leh nuikhawm, hehhuai te hehkhawm, dohuai te dokhawm, lung damhuai te lungdamkhawm, pahtawihuai te pahtawikhawm cih pen innsung innkuan mimal khat ii theih le neihloh aphamawhte hi.\n2. Tulian laitak i din’mun pen,UN te’thupi khualna hang a,Malaysia kumpi te hehpihna kiukio nuai a, a naaknaak lel i hihlam theitel phot dih ni.Hi thute kitheisak mahmah napi,a tello te pen, Zomi te’ Saisung khawngah kitom thei zeel uh hi.. Kawl te’ Sai ah bel kuamah kitom ngei hetlo bilbel uh kici.\n3. Tua hi a, UN card nanei a nanei kei zongin i community (ZAM, ZRC….etc) card te hingsak dending hihangh. UNHCR zumpi te in community tungtawn bek in nasem zaw uh hi. Gtn: Kimat, kihen, damloh cihkhat tuak lehang,i community te zasak ding hangh a, amau ei hongvan in UN zumpi ah report hong piaksak cih, hipan hi.Tuaciang atawntungin i card nambat te leh ei’ hongvan theiding mikhat peuhpeuh ii fon nambat te lotngah sawm hamtang ni.\n4. Tuaban ah den/zing/thai ciangding thu theikhollo i hihmanin Zomi genvai kipawlna te ahi ZSM or CDK (i muan’zawkzawk) card bawl tangtangh ni. Pawlpi tuamtuam pan leh khua kipawlna tek pan zong Rm. 10 bek tawh card kila thei a, Zomi zumpi (ZAM) ah zong 7eleven hunin kingah den thei ci uh hi.Rm.10/- na piakkhiat na tawh na mailam hunding a kikhual kholthei na hi a,nang’ nazat khakkei lezong khasiat na in ngaisun kei in. Rm10 tawh siluang atuam’ nahi hi.\n5. Tua teh, i ZAM card te hingsak denni, ZSM sum khia hamtang ni i kicihcih pen, i khua i tui a om hilo, mi’gam beel a om i hihna hang hi. UN zumpi te’n community zum te tawh na asep bangmah un, i community te’n zong khua kipawlna leh pawlpi tawh kizom in nasem ta uh ahih manin i khua kipawlna te ah lut hamtang ni. Kikhop na pawlpi khat peuhmah zong zom/lut hamtang ni maw guai.\n6. Khua khempeuh in khua kipawlna sum neiciat dingin lamen ing.Khua kipawlna atamzaw te ah, kipawlna sum akhia pen, khua mimal phazah ii alang (1/2),seh thum ah sehkhat (1/3), sehli ah sehkhat (1/4) khawng bek in sumkhia khalel ding hi, cih pen nak up pha mahmah ing. Tua sumkhia lo tepawl pen paupih lehang, agen asak uh tam zawlai hi.Banglo khat hongtuak le uh lah,ki koihkhong thei tuan samlo hi.Tua pen Amah i it i khual’man hinawn peuhmah lo a,i khuamin i khualna,i khua i tui min adai ding ki deihlo lua ahih man a akidon,aki sem hi liang tazen hi.I khuamin kikeem nuam ciat hi.Tuaciang…,kumkhat sungin khua sumpi khiat 3 vei (Zomi nam pawi,Khuado pawi, Zomi Cup) om hamtang hi.\nMimal 200 val apha khuate pen atawm pen Rm. 200/- hipah hi. Mimal 200 val apha khua ahih hangin, mi 50 khawng bek in kipawlna sum khia hita lezong tua khua in Rm. 200/- mah khia veve hi. Hih pen khuamin kepna hi. Tukum bangpenaana (byforce) ahihloh hangin piakkhiat nopna tek tawh Zomi cencus (914) vai tawh sumpi 4 vei kikhia hi. Tua ahihmanin akua maciatin theitel siam a i khua kipawlna sum te itsiiklo tak a, a khia/pia ciat dingin hong lamen mahmah ing.\n7. Tua hi a,ginneih loh kal in a hilo,banglo khat tuakmawk lehang….,i khuapih (……) te leh, i mipih (Zomi) te mah hong buai masa pen ding hi. I khua min leh i Zomi nam min, i mindai’sak ngamloh hang bekbek a…,kei le nang hong kidon,hong ki keem, hong ki buaipih ahih liangloh nading in, i cidam lai,i thahat lai, i hunhoih lai in…..(,tua ni takciang mi’ buaipih thanop dingin) tu a kipan in nuntak sawm ni.\nI sihkhit khawng teh i KHUA ki theipan, i sih khit teh i luanghawm ZOMI na hi pan phiing cih tepawl, Zomi a i pian’ leh Zomi i hihna pen i sihciang NGAK se lo in tuni tuhun tu mahmah in i HIH na ahi, ZOMI bangin NUNGTA ta ni. (Ki-ap na hongsam nuam phial ing e…hhhhha!)\nTheih/pilman hilo,veiina le deihsakna bek masuan in,\nPa. Cin Za Hu Pau @ Munkhai’pa\n23 – 11- 09, Taman Miharja\nOff Jalan Cheras’\n55200 Cheras,Kualla Lumpur\nMob. +6017 272 5574.\nPrevious: Refugee nuntakna pan South Australia Governor dinmun tungtota\nNext: Health Equity Initiative (HEI) Graduation ah Zomi te 3 in letmah ngah\nMalaysia Zomi laaizom mimalkim’ tung-ah deihsakna pulaakna tomno


url: =24. Hong It Zeisu Topa Aw | Jesus, Lover of My Soul ~ MUC\n24. Hong It Zeisu Topa Aw | Jesus, Lover of My Soul\n24. Hong It Zeisu Topa Aw\nHih la a phuakpa Charles Wesley bel la ngaih dawng 6,500 val a phuakpa hi a, tuate’ lakah hih la mah a hoihpenin kingaihsun hi. Labu kici khempeuh ah kimu kim-a leitunga kampau kici peuhmah-in kilet kim hi. Ahi zongin Charles Wesley in hih la a phuah khit ciangin a upa John Wesley laka, a upa in, “sentimental” lua ci-a a nolh lam a thei tam lo ding hi. A phuakpa’ sih khit ciangin kilimsak pana, 1740 kumin Hymns and Sacred Poemkici la dawng 139 kikaikhawm lakah kihel a, a kikhetkhiat masaknapen ahi hi.


url: =civet - English to Malay Meaning of civet - english-malay.net\nEnglish to Malay Meaning :: civet\nCivet - musang Civets :: musang\nEnglish to Malay Dictionary: civet\nMeaning and definitions of civet, translation in Malay language for civet with similar and opposite words. Also find spoken pronunciation of civet in Malay and in English language.\nWhat civet means in Malay, civet meaning in Malay, civet definition, examples and pronunciation of civet in Malay language.\nOrdnance (kelengkapan) :: The total amounted to more than 180000 pieces of ordnance Infernal (berkenaan dgn neraka) :: It is all an infernal nuisance it seems to me the time has arrived to set about being a man of letters Tawdry (menonjol) :: Nor do Israeli presidents wear plastic sunglasses carry pistols to the UN or have chests full of cheap and tawdry metals Resplendent (gemilang) :: Helen and Philip were blessed with a beautiful day with the church looking resplendent\nNoun :: Adjective :: Verb :: Meaning :: rasmi, formik,


url: =Italy gammi khat Buddha Tattoo hangin Kawlgam pan ki hawlkhia ~ ZD :: ZOMI DAILY\nposted on 11 November 2016 at 9:05 am Lomkholna: Myanmar, News, Sawltak\nItalian gammi khat akhe tungah Buddha Tattoo lim suai citciat ahih manin, Kawlgam panin ki hawlkhia Deportation kipia a, Kawlgam zong ki lutkik saknawnloding cihthu Irrawaddy News pan kiza hi. Tuesday ni in thupiang hi a, Myanmar Police te genna ah Kawlgam ii Visa Regulations tawh kituaklo ahih manin hihbang in akisem cihi.\nTua Italian gammipa minpen Mola Giannunzoo Michele hi a, kum 44 phakhin hi. Hihpa pen Kawlgam honglut in Mandalay’s Chanayethazan Township sung aom A.D.1 Hotel ah zannih agiahkhit ciangin Kawlgam pan aki hawlkhia ahihi.\nKawlgam sungah hongzinpak gamdangmi te in Kawlgam ii thukhun “Myanmar Immigration Law” azuih akul ahihi. Tua zuihding thukhun zuilo ahih manin hihbang in akisem ahihlam Mandalay’s No.6 Police Station pan Police Officer khatin genkhia hi.\nKawlgam thukhun “Section 295 of Burma’s Penal Code” sungah biakna asimmawhbawl te thongkiathei, gawtna kipiathei cih ahihi.\nHih akhetung ah akisuai Buddha Tattoo in Visa Regulation tawh kituaklo, thukham paltan ahih manin Kawlgam pan hawlkhiapah uhhi.\nKawlgam pen Buddhist Country himawk a, gamdangmi honkhatzong hihbangdan Tattoo hangin hawlkhiat thuak ngeikhin cihi.\nNungkumsung inzong New Zealand gammi khat ahi Philip Blackwood in Kawlgam ah Buddha Bar ci’n zusai khat hongbawl uhhi. Facebook tungah Buddha limkhat DJ Headphones athuahsa limkhattawh Promotion hongbawlmawk uh a, thong kidennapah hi. ZD Sawltak #zomidaily\nPrevious: Trump President dingin acin manin lungphona neihna piangkawikawi ~ Thang Khan Lian\nNext: Malaysia ah Syria Refugee mi 500 tunbehding ~ ZD


url: =Kraak FM <'+++<: (TOP 2012) Kraak e os Destaques 2012-Top Álbuns: 10-1\n(TOP 2012) Kraak e os Destaques 2012-Top Álbuns: 10-1\nNa continuação da primeira e da segunda parte dos álbuns que mais me agradaram em 2012, é chegado o dia para revelar quais foram os 10 melhores álbuns de 2012, na minha opinião. Estas listas são sempre subjectivas, dependendo do gosto de cada um, da maior ou menor queda musical e sobretudo, dependente dos estilos musicais mais apreciados por este blog.\nSegue-se então a parte final da lista, o TOP 10-1 do ano de 2012.\n10. Kindness, 'World, You Need a Change of Mind'\n9. Grimes, 'Visions'\n8. Ty Segall, 'Twins'\n7. Crocodiles, 'Endless Flowers'\n6. Spiritualized, 'Sweet Heart Sweet Light'\n5. Japandroids, 'Celebration Rock'\n4. Chromatics, 'Kill for Love\ne... agora os 3 álbuns do ano:\n3. TOY, 'TOY'\n2. Django Django, 'Django Django'\n1. Tame Impala, 'Loneirism'\n.:: Tops antigos neste blog: 1. Top '05, #3; 2. Top '05, #2; 3. Top '05; 4. Top '06, #3; 5. Top '06, #2; 6. Top '06; 7. Top '07; 8. Top '08; 9. Top '09; 10. Top '10; 11. Top '11-Resumo; 12. Top Álbuns '12-1ª Parte, 13. Top Álbuns '12-2ª Parte.\nLabels: Chromatics, Crocodiles, Django Django, Grimes, Japandroids, Kindness, Spiritualized, Tame Impala, Top '12, Toy, Ty Segall


url: =China 1045 Steel Motorcycle Chain Wheel - China Sprocket Kit, Motorcycle Wheel\nSprocket Kit, Motorcycle Wheel, Motorcycle Sprocket manufacturer / supplier in China, offering 1045 Steel Motorcycle Chain Wheel, High Quality Aluminum 4-Way Square Return Air Diffuser, Stainless Steel Roof Turbine Ventilator Fans and so on.\nSupplier Homepage  Product  Motorcycle sprocket  1045 Steel Motorcycle Chain Wheel\nModel NO.: RX100 428-38T


url: =Gammite’ nuntak kikhaihzia tehna tuamtuam ~ Bob Tuangpi :: ZOMI DAILY\nposted on 24 June 2017 at 8:03 am Lomkholna: BobTuangpi, News, Politics\nGamkhat leh gamkhat khantohna kibanglo-in tua gamsungah a om gammi khat ciat nuntak khuasakzia zong kibanglo hi. Pilna lam, khutsiamna dungzui leh gamkhat ki ukna/makaihzia zui-in gamkhat sungah ateeng khawm veve nuntak kikhaihna agamgam ah om tek hi.\nAzawng gamte (least developed countries), akhangtosan gamte (developing countries) leh akhangtosa gamte (developed countries) cih bangin gam khantohna zui-aa adawldawl akikhen mah bangin, tua gam tuamtuamte’sungah ateeng gammite’dinmun zong atuamtuam in tehna kinei hi. Tua sungah gammi khat ciat in anasepna ahang tek uh pen amau’dinmun nuntak zonna tuamtek nei uhhi. Tuate pen mihing khat ii dinmun zui-in liangko kikimlohna/nekzonna tehna ci’n kiciam teh hi.\nGammite pen atamzaw lompi (3) in kikhen hi. Tuate pen thatang tawh kivakna anei minautangte (lower class/physical worker), amau’mun tek ah acithei mawhlote/pilna-le-siamna khat ciat tawh kivaakna anei gammite (middle class) leh gamkhat gamvai leh thu-le-late ah ageel/ukna thuneihna lam alente (upper class/elite) pawl cih bangin ahuampi kikhen hi.\nTua teng ban ah khuak tawh nuntakna azong omin, thatang tawh nuntakna zong om aa, sumtha tawh sum zongin nuntak zonna akibanglo gammi khat ciat khuasakzia omsuk zel hi. Gammi khat in bang hangin nasem hiam cih tehna tuamtuam/ahang bulpi gualsuk le hang;\n(1) Nisim kisap neek-le-dawn ading (Physical needs) – nasephamsa sihtheihna leh nisa guahnuai cilo pumi/gilpi ading khualna tawh lauhuai/lauhuailo teello hihtheih zah tawh nuntak nang vaihawmna (စားဝတ္ေနေရးလိုအပ္ခ်က္). . .\n(2) Neek tawm pumi kisapna ciang bek hinawnlo nasep khat pepeuh ah mihing bitna/nasep muanhuaina en masa theite (Safety first) – Nikhat sep thaman tawh nikhat nungta cih hinawnlo nuntakzia citheizaw deuhta ahih manin, nasep khat pepeuh ah sum ngah nang ahih naak leh hinawnlo aa, nasep muanhuaina dungzui tel pianta.. .\n(3) Neek-le-dawn leh omna ciang tawh patau nawnlo ban ah anasepna ahang pen gualnopna aa zat ding leh ken hih ciang hihzo ing/mi’neek nezo, mi’zat bang zat zawh nadia nasepna zonna (Social needs) – Kiim-le-paam/veng leh paamte’nuai ah omlohna ding, mi’neih bang leh mi’sumzat bang aa gual tawh tan bang kimna lahna ding/vaang kepna dia sumzeekna dinmun. . .\n(4) Mihing vaang ading nasepna/ei-le-ei kitawi tehna dingin nasep khat pepeuh sepna (Self-esteem) – sum ngah nang ciang tawh nasem hinawnlo-in anuntak sungin bangzah semzo cih lahnopna leh mualsuang phuhnopna hangin a uuk zong hithei/hilothei na khat pepeuh sepkhiatna (gtna:lasiam khat in sum ngahkik ding lametna tawh hilo-in ama neihsa sum tampi zangh aa video/cinema kizaih giap). . .\n*Kawlgammi atamzaw 75% bang pen atungah tehna No(1) dinmun kihi lai hi. Tawmkhat igam zui-in No(2) zong kibehlap toto ta sam hi. Tua tungah acithei zaw deuh pawl khat bel No (3) dinmun om veve sam hi. Atawpna No (4) dinmun ciang bel gam khangto nailote ah haksa mahmah cih theih hi.\nAhizongin, Kawlgam ah bel omtham veve napi’n khutme kuahtheih zah ding phial ding hi. A om sunsunte lah gambup ii hauhnate amau’thuneihna tawh ut bangin sepkhuan anei gam-uk te leh amau’naihuai teng bek mah hipah hi.\nPrevious: Kuala Lumpur khuasung aom vanmanpha zuakna Jewellery Shop ah suntangpi in damiah lut\nNext: Banghang in Brake kibawl ~ Tdkhen


url: =Zogam khuapi Haka ah akituahna thu\nHaka in Zogam khuapi angahna (or) Zogam khuapi Haka ah akituahna tawh kisai mimal kingawhna leh kimawh sakna zong om zeuhzeuh hi. Atheician pawlkhat omding a, atelcianlo zong ki-om theiding ahih manin hong suaksak hi-ing. Pu Moong (Col. Khen Za Moong) nangawn in hihvai tampi nagen lo hi. Banghang hiam cihleh tuahun laitak in amah hihvaisai pawl ah nakihel lo, mundang ah na om ahih man ahi hi. Hihvai ah mawhsak nading tawm mahmah khading hi. Zomi sungah atheitel zawdeuh Dr. Vumson in Zogam khuapi Haka ah akituahna thu Dr. Lian Hmung Sakhong laibu tungtawn in ana thukikna, manlo asakna Manglai tawh nagelh hi. Hih anuai-a lai pen kei mimal muhna hilo in Dr. Vumson gelhbang a Zolai tawh alemthei bangin hong letkik hi-ing:


url: =Blue 2012 Dodge Minivan for Sale in Olean, NY\nBlue 2012 Dodge Minivan in Olean, NY\nThis 2012 Dodge Grand Caravan is a great choice for families! This Minivan, with 20 MPG, will get you and your family wherever you need to go safely and stylishly and at $19,689 it won't break the bank. 1